CELEX: 62019CA0248
Language: hu
Date: 2020-03-05 00:00:00
Title: C-248/19. sz. ügy: A Bíróság (hatodik tanács) 2020. március 5-i ítélete – Európai Bizottság kontra Ciprusi Köztársaság (Tagállami kötelezettségszegés – EUMSZ 258. cikk – 91/271/EGK irányelv – Települési szennyvizek kezelése – 3., 4., 10. és 15. cikk – Az I. melléklet A, B és D pontja – Települési szennyvizek gyűjtőrendszereinek hiánya egyes agglomerációkban – A települési szennyvizek másodlagos vagy ezzel egyenértékű kezelésének hiánya – Szennyvíztisztító telepek építése és üzemeltetése – Az e telepekről származó kibocsátások ellenőrzése)

27.4.2020   
            
            
               HU
            
            
               Az Európai Unió Hivatalos Lapja
            
            
               C 137/24
            
         
      A Bíróság (hatodik tanács) 2020. március 5-i ítélete – Európai Bizottság kontra Ciprusi Köztársaság
      (C-248/19. sz. ügy) (1)
      
      (Tagállami kötelezettségszegés - EUMSZ 258. cikk - 91/271/EGK irányelv - Települési szennyvizek kezelése - 3., 4., 10. és 15. cikk - Az I. melléklet A, B és D pontja - Települési szennyvizek gyűjtőrendszereinek hiánya egyes agglomerációkban - A települési szennyvizek másodlagos vagy ezzel egyenértékű kezelésének hiánya - Szennyvíztisztító telepek építése és üzemeltetése - Az e telepekről származó kibocsátások ellenőrzése)
      (2020/C 137/32)
      Az eljárás nyelve: görög
      
         Felek
      
      
         Felperes: Európai Bizottság (képviselők: D. Triantafyllou és E. Manhaeve, meghatalmazottak)
      
         Alperes: Ciprusi Köztársaság (képviselők: E. Zachariadou és M. Chatzigeorgiou, meghatalmazottak)
      
         Rendelkező rész
      
      
                  1)
               
               
                  A Ciprusi Köztársaság:
                  
                              —
                           
                           
                              mivel 31 agglomeráció (Aradippou, Ipsonas, Dali, Varoklini, Deryneia, Sotira, Xylofagou, Pervolia, Kolossi, Poli Chrysochous, Leivadia, Dromolaxia, Pera Chorio Nisou, Liopetri, Avgorou, Paliometocho, Kiti, Frenaros, Ormideia, Kokkinotrimithia, Trachoni, Episkopi, Xylotympou, Pano Polemidia, Pyla, Lympia, Parekklisia, Kakopetria, Achna, Meneou és Pyrgos) esetében nem gondoskodott arról, hogy azok rendelkezzenek szennyvízgyűjtő rendszerrel, és
                           
                        
                              —
                           
                           
                              nem biztosította, hogy ugyanezen agglomerációkban a gyűjtőrendszerekbe vezetett települési szennyvizet vízbe történő kibocsátás előtt másodlagos kezelésnek vagy egy ezzel egyenértékű kezelésnek vessék alá,
                           
                        nem teljesítette a 2008. október 22-i 1137/2008/EK európai parlamenti és tanácsi rendelettel módosított, a települési szennyvíz kezeléséről szóló, 1991. május 21-i 91/271/EGK irányelv 3., 4., 10. és 15. cikkéből, valamint I. mellékletének A, B és D pontjából eredő kötelezettségeit.
               
            
                  2)
               
               
                  A Bíróság a Ciprusi Köztársaságot kötelezi a költségek viselésére.
               
            
         (1)  HL C 213, 2019. 6.24.